CELEX: 62014CN0292
Language: et
Date: 2014-06-13 00:00:00
Title: Kohtuasi C-292/14: Eelotsusetaotlus, mille on esitanud Symvoulio tis Epikrateias (Kreeka) 13. juulil 2014  – Kreeka Vabariik versus Stefanos Stroumpoulis jt

25.8.2014   
            
            
               ET
            
            
               Euroopa Liidu Teataja
            
            
               C 282/24
            
         Eelotsusetaotlus, mille on esitanud Symvoulio tis Epikrateias (Kreeka) 13. juulil 2014 – Kreeka Vabariik versus Stefanos Stroumpoulis jt
   (Kohtuasi C-292/14)
   2014/C 282/30
   Kohtumenetluse keel: kreeka
   
      Eelotsusetaotluse esitanud kohus
   
   Symvoulio tis Epikrateias
   
      Põhikohtuasja pooled
   
   
      Kassatsioonkaebuse esitaja: Kreeka Vabariik
   
      Vastustajad: Stefanos Stroumpoulis, Nicolaos Koumpanos, Panagiotis Renieris, Charalampos Renieris, Ioannis Zacharias, Dimitrios Lazarou ja Apostolos Chatzisotiriou
   
      Eelotsuse küsimused
   
   
               1.
            
            
               Kas nõukogu direktiivi 80/987/EMÜ (1) kohaselt on Euroopa Liidu suhtes kolmanda riigi lipu all sõitval laeval teenust osutanud liikmesriigi meremeestel rahuldamata nõuete osas, mis neil on laevandusettevõtja suhtes, mille asukoht on kolmanda riigi territooriumil, kuid tegevuskoht asjaomase liikmesriigi territooriumil ja mille pankroti selle liikmesriigi kohus on tegevuskohta arvestades välja kuulutanud oma riigi õiguse alusel, õigus kaitsele, mida pakub see direktiiv, võttes arvesse selle direktiivi eesmärki ning hoolimata sellest, et töölepinguid reguleerib kolmanda riigi õigus ja liikmesriik ei saa nõuda laeva reederilt – kelle suhtes tema õiguskord ei kehti – osalemist garantiiasutuse rahastamises?
            
         
               2.
            
            
               Kas nõukogu direktiivist 80/987/EMÜ juhindudes tuleb pidada võrdväärseks kaitseks asjakohastes kollektiivlepingutes Kreeka lipu all sõitvatel või NAT-iga lepingu sõlminud välisriigi laevadel töötavate Kreeka meremeeste huvides ette nähtud põhitöötasu ja hüvitiste maksmist, milline kohustus on kehtestatud seaduse nr 1220/1981 artikliga 29 Naftiko Apomachiko Tameiole (meremeeste sotsiaalkindlustusfond) (edaspidi „NAT”) maksimaalselt kolme kuu vältel – maksmine, mis on selles artiklis ette nähtud ainult juhul, kui need meremehed jäeti välisriiki?
            
         
      (1)  Nõukogu 20. oktoobri 1980. aasta direktiiv 80/987/EMÜ töötajate kaitset tööandja maksejõuetuse korral käsitlevate liikmesriikide õigusaktide ühtlustamise kohta (EÜT L 283, lk 23; ELT eriväljaanne 05/01, lk 217).